ועדת הכספים, כנסת 25, פרוטוקול מספר 199, 2023-07-18 00:00

משה גפני: שלום רב, אני מתכבד לפתוח את הישיבה

משה גפני:  אנו עוברים להצעה הבאה בסדר-היום אבל לפני כן ביקש חבר הכנסת אחמד טיבי, חבר בכיר בוועדת הכספים, הודעה

אחמד טיבי: תודה רבה

אחמד טיבי:  הודעה ושאלה

אחמד טיבי:  אתמול פרסמה ליאל קייזר בכאן 11 כי היו דיונים בקשר לתוספת של 130 מיליון שקל קצבאות לאברך, ואחת ההצעות שהוצעו בדיון שהיה לפני כמה ימים מצד בכירים באוצר הייתה שהמקור התקציבי יכול לבוא מהתוכנית הכלכלית של החברה הערבית, שהיא עוסקת בתשתיות, חינוך, רווחה, מאבק בפשיעה וכדומה

אחמד טיבי:  אל"ף אני רוצה לשאול אותך, חבר הכנסת גפני, יושב-ראש דגל התורה, יושב-ראש ועדת הכספים, כפי ששאלתי אותך לפי כמה שבועות לגבי ההצעה ההזויה של השרה סילמן להעביר 100 מיליון שקל מתקציב החברה הערבית לחרדים, האם ידוע לך על הצעה כזו? מה עמדתך הערכית מוסרית לאפשרות שכסף שמיועד לחברה הערבית, הנזקקת לכסף הרבה יותר גדול ממה שהוקצה, להסיט אותו לחברה החרדית שאתה מייצג? חשובה אמירתך ועמדה ברורה וחד משמעית, האם אתה מוכן לקבל כסף שמיועד לחברה הערבית שיעבור לחברה החרדית, ומאיפה באות כל ההצעות האלה שכאשר יש נושא של העברה או צורך של החברה החרדית, מייד יש כאלה שקמים כמו השרה סילמן ובכירים באוצר, להסיט את זה מהכספים המיועדים לחברה הערבית - לחברה החרדית

אחמד טיבי:      אתמול גם דיברתי איתך, עם חבר הכנסת דרעי, עם אנשים במשרד ראש הממשלה, עם אנשים במשרד האוצר, עם אנשים בשוויון חברתי, אנשים במשרד המשפטים, אבל האמירה הפומבית שלך חשובה לי ולנו מאוד

משה גפני: תודה רבה

משה גפני:  ראשית לגבי הנושא הזה – היות שהזכרת את זה, הנושא של השרה עידית סילמן, הכסף נשאר במקום

משה גפני:  ערכית, לא נדרוש שיתקנו עוול אחד כדי לעשות עוול שני

משה גפני:  לא בא בחשבון ולא יהיה

משה גפני:  אחרי ששמעתי ממך את זה ביררתי והתברר שא היה ולא נברא

משה גפני:  עם כל הכבוד לידיעה

משה גפני:  הייתי שותף לדיונים בעניין

משה גפני:  יש אפליה של המוסדות התורניים והחינוך תורני, כל מה שנלווה

משה גפני:  אני שותף לדיונים אלה אצל שר האוצר וכל מה שנאמר שצריך להשלים את מה שיש בתקציב הזה, נמצא

משה גפני:  לא צריך להביא מקום מאיזשהו מקום

משה גפני:  מישהו שאל שם: מה המקור? לא צריך מקור

משה גפני:  יש הכסף הזה, הוא נמצא בתוך התקציב הזה

משה גפני:  אנו מתנגדים לקחת מהחברה הערבית כסף שמיועד לחברה הערבית ולהעבירו לציבור החרדי או לכל ציבור אחר, אבל אני רוצה שתדע את מה שאתה יודע – יש דברים שמיועדים לכל הציבורים, אבל גם לחברה החרדית, והכספים לא מנוצלים וזה חוזר לאוצר, והמציאות הזו - אנו צריכים להתמודד איתה ביחד

משה גפני:  יש מציאויות שאני מכיר אותה גם מהחברה החרדית אבל לא רק, אבל מהחברה הערבית

משה גפני:  אנו יודעים על כספים שחזרו

משה גפני:  אני לא בטווח שבקדנציה הקודמת עשו את כל מה שנדרש לבד מההצהרה שמעבירים כסף לחברה הערבית, שבאמת ביצעו אותם

משה גפני:  חלק גדול לא בוצע

משה גפני:  זה לא רלוונטי לגבי העניין הזה והעניין הזה לא צריך מקור מכיוון שיש הכסף

משה גפני:  לכן כל האמירה העיתונאית וכל האמירה הציבורית לא מקובלת עלינו

משה גפני:  אני נגד לקחת מחברה אחת ובאמצעות הכסף הזה - לתקן עוול לחברה אחרת

משה גפני:  יש לעשות כל מה שנדרש כדי שיהיה דבר שהוא שווה גם לחברה הערבית, גם לחברה היהודית

אחמד טיבי: נקודה שנייה, אם כבר מדברים על זה, יש הכסף שכבר בתוכנית 922, 200 מיליון שקל לרשויות הערביות, תוקצבו וזה רץ, ועכשיו זה נעצר באוצר

אחמד טיבי:  דיברו איתי כמה ראשי רשויות, רק לפני דקה דיבר איתי ראש עיריית אום אל פאחם ד"ר סמיר, ודיברו איתי ממשרדים אחרים

משה גפני: איפה הכסף? משרד הפנים?     

אחמד טיבי: משרד הפנים רצה להעביר את זה

אחמד טיבי:  אני פניתי בכתב לרונן פרץ מנכ"ל משרד הפנים בתיאום הוועד הארצי של ראשי הרשויות אבל משרד האוצר עצר את זה, ונודע לי שמי שעצר את זה הוא שר האוצר

אחמד טיבי:  הוא אומר: יש לבחון את זה מחדש

אחמד טיבי:  זה כסף שכבר ב-922 הוחלט והועבר בחלקו

אחמד טיבי:  הוא חודש ב-550 ועכשיו אומר שהוא צריך לבחון מחדש

משה גפני: אדבר איתו

אחמד טיבי: בוחנים מחדש אז הכסף לא עובר ויש רשויות שלא העבירו כספים לייעוד שלהם

אחמד טיבי:  ותודה רבה על האמירה הקודמת שלך

אחמד טיבי:  נעקוב

אחמד טיבי:  אין לי אמון בדרך כלל- - -     

משה גפני: בינתיים מה שאמרתי לך בדברים האלה, הדברים היו נכונים גם בנושא איכות הסביבה והמשרד שם

משה גפני:  אימאן, בבקשה

אימאן ח'טיב יאסין: קודם כל, רציתי לברך אותך, הבנתי שהיה בר מצווה לנכד

אימאן ח'טיב יאסין:  שיזכה לימים טובים וארוכים ובריאות ואושר בעז"ה

משה גפני: אמן

משה גפני:  תודה רבה

אימאן ח'טיב יאסין: הדבר השני שאני רוצה לברך אותך על עמדתך לגבי הפרסום שקרה אתמול

אימאן ח'טיב יאסין:  אני חושבת שזו העמדה ההגיונית, האנושית וגם מה שמצופה ממך כיושב-ראש ועדת הכספים וגם כאיש חרדי מן השורה, שנמצא גם בעמדת החלטה שלא תסכים לעמדה כזו ושתפעל בכל הכוח שזה לא יתקיים

אימאן ח'טיב יאסין:       לצערי הרב, אני חייבת גם לומר בקשר ל-100 מיליון של איכות הסביבה, הבנו מהתשובה של משרדי הממשלה והיועצת הממשלתית בנדון שכאילו יש החלטה אבל כדי לבצעה הם צריכים החלטה-  -     

משה גפני: אין החלטה כזו

משה גפני:  העליתי את זה בראשי מפלגות

אימאן ח'טיב יאסין: אעביר לך את המכתב שקיבלנו, את התשובה

משה גפני: מכתב יש אבל החלטה אין

משה גפני:  כולנו התנגדנו לזה

אחמד טיבי: השרה סילמן מאוד רוצה

משה גפני: בסדר

משה גפני:  אני מכבד את השרה סילמן

משה גפני:  אין החלטה כזו

אימאן ח'טיב יאסין: דבר אחרון בקשר לתקציבים של תוכנית החומש של החברה הערבית שרע"מ פעלה ועבדה קשות כדי להביא אותה לא כדי להיות פריבילגיים וכדי שנחיה בנוחות ומותרות למרות שזה גם אפשרי ונורמלי

אימאן ח'טיב יאסין:  הבאנו את הכסף הזה כדי לתת מענים לצרכים בסיסיים, אם זה לילדים, לנשים, לאנשים, לכלל החברה בכל התחומים הבסיסיים – חינוך, בריאות, רווחה, פשיעה ואלימות

אימאן ח'טיב יאסין:  אנו מדברים על הלחם

אימאן ח'טיב יאסין:  לא על הבשר

אימאן ח'טיב יאסין:  תודה

משה גפני: מאה אחוז

משה גפני:  אנחנו לא ערב בחירות

משה גפני:  אני אומר משהו שזה יכול להישמע כערב בחירות – החברה הערבית בקואליציות של הימין קיבלה לא מעט כסף ולא פחות ממה שכשאתם הייתם בקואליציה

משה גפני:  תוכנית חומש שעשינו בקואליציה של הימין והחרדים, היתה תוכנית חומש שבוצעה

משה גפני:  לא כולם יאהבו את מה שאני אומר, שיש בימין כאלה שלא כל כך רוצים שנהיה יותר טובים מזה אבל אין דבר כזה – כל עוד אני בקואליציה לא תהיה אפליה על שום ציבור – לא על הציבור החרדי, לא על הציבור הערבי ולא על ציבור של פריפריה או דברים מסוג זה

אימאן ח'טיב יאסין: יש לזכור שמה שאזרח מקבל זה הזכות שלו וחובת המדינה

יצחק קרויזר: זה נתון מעניין מה שאמרת והוא חשוב

משה גפני: אמת

אימאן ח'טיב יאסין: הוא אמת ועדיין החברה הערבית במצב מאוד קשה

יצחק קרויזר: זה נכון אבל כשהייתם בממשלה הקודמת הח"כים מהמפלגות הערביות דאגו למגזר החרדי כפי שאתה דואג גם לציבור הערבים כשאתה יושב בקואליציה

משה גפני: הכול בסדר

יצחק קרויזר: כי אני יודע שהרב גפני דואג לכם מאוד וזה מצוין

אימאן ח'טיב יאסין: כשהיינו במקום שיכולנו לעשות משהו, ניסינו והרב גפני יודע בוודאות מה שניסינו לעשות

אימאן ח'טיב יאסין:  אנחנו אומרים – לא היה לנו הכוח המספיק לעשות את זה אבל זה לא אמור להתנהל בצורה הזאת

משה גפני: עדיף שלא אדבר

משה גפני:  כשבאתי למנסור עבאס ואמרתי לו: דע לך, יש הכסף שנמצא במוכר שאינו רשמי, יש הכסף שנמצא בתמרוץ וטיפוח, יש 83 מיליון שקל

משה גפני:  אל תוותר על זה, אתה בקואליציה

משה גפני:  אז הוא הלך לאיווט ליברמן

משה גפני:  איווט ליברמן אמר לו בסוף: בסדר אבל רק לא לחרדים

משה גפני:  הוא העביר לערבים ולא לנו

משה גפני:  הוא ביקש על הכול

אימאן ח'טיב יאסין: תמשיך את הסיפור שלך

אימאן ח'טיב יאסין:  מה אמר לך מנסור בסוף?     

משה גפני: איווט ליברמן לא ישנה את האידיאולוגיה שלו

אימאן ח'טיב יאסין: נכון

אימאן ח'טיב יאסין:  זה היה אצל איווט, למה להאשים את הערבים ואת חברי רע"מ סיפור? היינו פחות משנה בתוך המקום הזה

אימאן ח'טיב יאסין:  אתם כל השנים נמצאים שם ותסתכלו איפה החברה הערבית נמצאת

משה גפני: מאה אחוז

משה גפני:  מסכים איתך

משה גפני:  בבקשה

וליד אל-הואשלה: שלום, ביקשתי להתייחס לנושא של העברות שאנו רואים מהבוקר שהממשלה רוצה לקבל או חלק כן קיבלה החלטות

וליד אל-הואשלה:  בטוח שחברי התייחסו לנושא הזה, 130 מיליון שקל לאברכים

וליד אל-הואשלה:  אנו לא נגד ההחלטה הזו

משה גפני: אבל כבר דיברנו על זה

וליד אל-הואשלה: אני רוצה להתייחס לנושא בקצרה

וליד אל-הואשלה:  אנו רואים שבן גביר פנה עכשיו לממשלה כדי להפסיק את התוכנית של הפיתוח הכלכלי לחברה הערבית

וליד אל-הואשלה:  הדברים מתנהלים בצורה זריזה

וליד אל-הואשלה:  הממשלה מקבלת החלטות כנגד החברה הערבית

וליד אל-הואשלה:  אני פונה אליך ישירות הרב גפני, להתערב מול ראש הממשלה

וליד אל-הואשלה:  צריך להפסיק את המצב הזה, ההחלטות, להפסיק את התוכנית של פיתוח- - -     

אחמד טיבי: אז הוא שלח

אחמד טיבי:  הוא גם לא מטפל בפשיעה

אחמד טיבי:  הוא שר כלום

אחמד טיבי:  יודע לשלוח

משה גפני: אנחנו גולשים

וליד אל-הואשלה: אנחנו לא נגד האברכים

משה גפני: זה לא האברכים

משה גפני:  האברכים לא קשורים לזה

משה גפני:  זה סתם המצאה של כתבת

משה גפני:  אל תערבו את זה

משה גפני:  אתה מעלה נושא - נטפל בנושא הזה

וליד אל-הואשלה: אנחנו לא רוצים שהממשלה תגרע מהכספים שהוקצו לחברה הערבית

משה גפני: תודה רבה

משה גפני:  "הוצאות הפרסום של לשכת הפרסום הממשלתית לפי קבוצות אוכלוסיה נעשית באופן לא שוויוני: תמונת מצב מדאיגה העולה מנתוני דו"ח מרכז המחקר והמידע של הכנסת בנושא"

משה גפני:  הציעו לדיון מהיר וקיבלו אישור לכך – יונתן מישרקי, משה רוט, אחמד טיבי, יצחק קרויזר, רון כץ, אימאן ח'טיב יאסין, צגה מלקו

משה גפני:  יונתן מישרקי, בבקשה

יונתן מישרקי: תודה, אדוני היושב-ראש, אפתח במזל טוב לרגל היכנס נכדך בעול המצוות בבר מצווה שהיה אתמול

יונתן מישרקי:  בעז"ה שתרווה נחת מכל יוצאי חלציך

משה גפני: תודה רבה

יונתן מישרקי: אדוני היושב-ראש, זה נושא שאתה מתעסק בו הרבה מאוד זמן, זה לא פעם ראשונה שאתה מקיים דיון בעניין הזה, ואפתח ואומר תודה רהב לגב' אוסנת אלגום מזרחי על הדוח המפורט מאוד לבקשתי על הוצאות הפרסום של לפ"ם בין השנים 2018 ל-2022

יונתן מישרקי:  זה לא נושא חדש

יונתן מישרקי:  גם דיברתי עם המנכ"לית הנכנסת הגב' מוריה

יונתן מישרקי:  יש פה המון רצון טוב בעניין הזה

יונתן מישרקי:       על מה אנו מדברים – תקציב הלפ"ם מתקבל במשרדי הממשלה כפי שמופיע בדוח הממ"מ

יונתן מישרקי:  משרדי הממשלה אומרים ללפ"ם: אנו רוצים שתפרסמו עניין מסוים לפי הגדרתם למגזרים השונים

יונתן מישרקי:  אממה, אנו מוצאים שיש פערים גדולים מאוד בחלוקת התקציב לפי מגזרים

יונתן מישרקי:  אני מתייחס לטבלאות האחרונות שיש בדוח, שמתייחסות לשנת 22'

יונתן מישרקי:  אציין את הפערים שאנו רואים לנגד עינינו

יונתן מישרקי:  בחברה החרדית עמדו הוצאות הפרסום על סך 9

יונתן מישרקי: 5 מיליון שקלים, שהם 4% מכלל התקציב

יונתן מישרקי:  אחוז האוכלוסייה החרדית במדינה עומד על 13%

יונתן מישרקי:  לכן אנו נמצאים פה בפער מאוד משמעותי

יונתן מישרקי:  לגבי החברה החרדית, התקציב היה 15 מיליון שזה 6% מהתקציב כאשר האוכלוסייה הערבית מונה כ-20%, ויש פה גם דוברי השפה האמהרית וכו'

יונתן מישרקי:       אני מבקש לדעת, ומכבוד המנכ"לית, אם תוכל לרשום את השאלות שלי ולאחר הדיבור של שאר החברים תענה לי על זה בצורה מסודרת - אשמח

יונתן מישרקי:  כמובן היושב-ראש מנהל את הישיבה – רק מבקש את רשותו

יונתן מישרקי:  אני רוצה לדעת האם – אנו מבקשים שקיפות בנושא הוצאות הפרסום

יונתן מישרקי:  היינו מצפים ומצופה שהלפ"ם כגוף ממשלתי, אני חושב שהוא נחשב יחידת סמך

מוריה שלום: תחת משרד ראש הממשלה

יונתן מישרקי: כיצד עובד שיקול הדעת של הלפ"ם באשר לחלוקת המשאבים והתקציב בין כלל גופי התקשורת ובאופן יחסי לאוכלוסיות השונות

יונתן מישרקי:  שתיים, היות שיש למעלה מ-32% מסך כל האוכלוסייה הישראלית שנכנסים תחת ההגדרה של אוכלוסייה בעלת מאפיינים ייחודיים, למה לא קם גוף שמיוצג על ידי כל אותן קבוצות אוכלוסייה, שבהם יוכל לבחון מה ואיך נכון לפרסם? מה הדרך הנכונה? יש ציבור שרוכש מדיה, יש כאלה שפחות, אלא דרך עיתונים, לא רוכש בטלוויזיה

יונתן מישרקי:  יש כל מיני ניואנסים במגזרים השונים שכדאי וראוי שיהיה צוות ייעודי שיידע לפלח בצורה נכונה

יונתן מישרקי:       נקודה אחרונה, הפרסום בשבתות ומועדי ישראל

יונתן מישרקי:  יש ציבור מאוד רגיש לעניין

יונתן מישרקי:  גם החוק לא מתיר לדעתי

יונתן מישרקי:  האם הלפ"ם עושה עבודה עם עצמו בעניין הזה למניעת פרסומים מסוג זה? תודה

משה גפני: בבקשה

צגה מלקו: אני מצטרפת לברכות כבוד הרב על בר המצווה של הנכד

משה גפני: תודה

צגה מלקו: לפ"ם – אני מכירה את הגוף הזה כי יותר משלושים שנה הייתי שדרנית ברשות השידור וגם בתאגיד השידור

צגה מלקו:  הגוף הזה, מבחינת הפרסום ראינו את האוכלוסיות, את החתך

צגה מלקו:  אני יכולה לספר על יוצאי אתיופיה – קודם כל מספרנו 1

צגה מלקו: 7%

צגה מלקו:  מתוכם יש אוכלוסייה – אי אפשר לוותר עליה, היא לא יודעת לקרוא ולכתוב

צגה מלקו:  אנאלפאביתית

צגה מלקו:  כלומר שום דבר בפרסום בעיתונות או משהו כתוב לא בא בחשבון

צגה מלקו:  הכלי היחיד – רדיו

צגה מלקו:  נמצא בכאן, קודם היה ברשות השידור

צגה מלקו:  רדיו רקע משדר בכמה שפות

צגה מלקו:  אחת מהן – אמהרית

צגה מלקו:  זה ידוע

צגה מלקו:  כל ציבור מקבל את זה בחינם

צגה מלקו:  כל מידע עובר לקהילה דרך הרדיו

צגה מלקו:  יש עוד טלוויזיה, ערוץ 140

צגה מלקו:  זה רק מי שמחובר להוט או יס רואה את זה

צגה מלקו:  לא כמו ברדיו שכולם יכולים לשמוע את זה

צגה מלקו:  הדבר הזה בעבר הבאנו אותו

צגה מלקו:  לא ייתכן, מספרנו 1

צגה מלקו: 7%

צגה מלקו:  לפי הנתון ב-22', או מה שפורסם רובו זה בטלוויזיה, זה בסדר, בערוץ 140, אבל לא כולם זוכים לזה – רק מי שמחובר, ואוכלוסייה מוחלשת לא יכולה להתחבר ליס או להוט להוציא כל חודש 300 שקל אבל רדיו זה לא עולה כסף

צגה מלקו:  לכן ברדיו אני רואה 0

צגה מלקו: 09%

צגה מלקו:  אפילו לא אחוז אחד

צגה מלקו:      בנוסף, רוב השירותים הממשלתיים הקהילה לא מצליחה לקבלם

צגה מלקו:  לא ייתכן שלפ"ם ייתן מענה כה מינימלי וזעום ולא אפקטיבי, ולא יכול להיות ביחס למספר שלנו, ובנוסף בעברי באקדמיה אחד המחקרים היה התרומה של רדיו לאוכלוסייה אנאלפאביתית

צגה מלקו:  מדובר במהגרים או עולים חדשים שלא יודעים לקרוא או לכתוב

צגה מלקו:  המענה המרכזי ביותר הוא רדיו

משה גפני: תודה רבה

משה גפני:  חבר הכנסת אחמד טיבי

אחמד טיבי: תודה, מכובדי היושב-ראש

אחמד טיבי:  אני מודה לחברי הכנסת יונתן מישרקי על היוזמה שהצטרפנו אליה

אחמד טיבי:       כתבנו בדברי ההסבר שלפי דוח מרכז המחקר - יש שני דוחות אגב – יש דוח של אסנת אלגום מזרחי לפרסומים בחברה הערבית, ויש מ-2018 עד 2022, גם של אוסנת, לגבי הוצאות לציבור הכללי עם פילוח

אחמד טיבי:  אני מודה לה ולממ"מ על העבודה החשובה הזו

אחמד טיבי:  זה אולי הדיון הרביעי או החמישי, יזמתי פעמיים שלוש, גם כאן בוועדת הכספים

משה גפני: גם בקדנציה הקודמת עם אלכס קושניר היה דיון בזה

אחמד טיבי: אין קדנציה שאין דיון, כי יש טרוניה ותלונות בצדק מהמדיה הערבית על חלוקה לא צודקת, לא נכונה של ההוצאות ושל הפרסומים המיועדים לאוכלוסייה הערבית

אחמד טיבי:  כמעט התקציב לחברה הערבית הוא כ-5%, 6%

אחמד טיבי:  ויש טענה, שהתקציב הוא בגלל תחנות טלוויזיה, כאשר יש היום עליית הדיגיטל בכל מקום בעולם, גם בחברה הערבית, וזה לא מתבטא בחלוקה הפרופורציונלית של הלפ"ם לאתרים, לדיגיטל בחברה הערבית, לעיתונים בחברה הערבית

אחמד טיבי:  יש עיתונות כתובה עדיין בחברה הערבית ויש אתרים, דיגיטל בחברה הערבית, ויש תחנות רדיו בחברה הערבית

אחמד טיבי:  יש טלוויזיה, אינטרנט בחברה הערבית

אחמד טיבי:  חלק מהם מקבל, חלקם לא מקבל, חלקם מקבל מעט מאוד, כמעט גרושים

אחמד טיבי:      כאשר החברה הערבית זקוקה מאוד למסרים – לא רק פרסום מכרזי הממשלה

אחמד טיבי:  רוב התקציב הממשלתי הולך על מכרזים וקול קורא שהממשלה מפרסמת ולא מפרסמים דברים נוספים

אחמד טיבי:  דרוש לפרסם וגם דרוש לחזק את המדיה הערבית

אחמד טיבי:  יש מי שלא מעביר תקציבים שוויוניים כי הוא לא רוצה לחזק את המדיה הערבית

אחמד טיבי:  סנקציה אולי לא ישירה

משה גפני: זו טענה לא מדויקת, כי זה גם היה בקדנציה הקודמת, כשהערבים היו בקואליציה

משה גפני:  אותו יחס שאתה מדבר למגזרים השונים, היה גם אז

משה גפני:  לא השתנה

אחמד טיבי: הלפ"ם לא היה בשליטה ערבית מעולם

אחמד טיבי:  יהודים מחליטים

אחמד טיבי:  אנשי ממשל מחליטים

אימאן ח'טיב יאסין: מעניין כמה כוח אתם מייחסים- - -     

משה גפני: הביעה של הלפ"ם חוזרת על עצמה כל הזמן בכל הווריאציות

אחמד טיבי: נכון

אחמד טיבי:  לכן החלטות הלפ"ם מחייבות ביקורת

אחמד טיבי:  לכן אנו כאן בוועדת הכספים, כאן בכנסת

אחמד טיבי:  אין כמעט מדיה בחברה הערבית שלא פנתה אליי ולחבריי חברי הכנסת כדי להעלות את הנושא, לדבר על היעדר הצדק החלוקתי בנושא

אחמד טיבי:  אחד מהם כותב יל שמבזבזים על העיתונות הערבית את רוב התקציב שמיועד בעיקר על פי חוק לפרסומי מכרזים ממשלתיים במקום ובמקביל להשקעה בפרסומים הרגילים שמיידעים אנשים על זכויותיהם ולא עובדים לפי סקר הדירוג שהם מזמינים- כותב לי מישהו

אחמד טיבי:       אני מבקש להעלות את התקציבים למדיה הערבית

אחמד טיבי:  לא אזכיר שמות

אחמד טיבי:  יש לנו כבוד לכלל המדיה, עיתונות, רדיו, טלוויזיה, טלוויזיה דיגיטלית שהיא ענף שהתפתח בשנים האחרונות, ואתרים

משה גפני: תודה רבה

משה גפני:  חבר הכנסת יצחק קרויזר

יצחק קרויזר: שלום רב

יצחק קרויזר:  באמת דיון חשוב

יצחק קרויזר:  יישר כוח לך חבר הכנסת מישרקי, ולך אדוני היושב-ראש מזל טוב

יצחק קרויזר:  שירבו השמחות בביתכם

משה גפני: תודה רבה

יצחק קרויזר: עברנו על הדוח שביקש חבר הכנסת מישרקי, דוח של הממ"מ

יצחק קרויזר:  הממ"מ הפך לשיח בציבור - כולם מתבלבלים בין הממ"מ למ"מ אבל אתם עושים עבודת קודש ועבודה טובה ונעזרים בכם המון אז גם כחבר כנסת חדש, מאוד טוב לדעת שאתם פה וכלי חשוב ואיכותי וכולם רואים את הדוח שיצא בנושא

יצחק קרויזר:       הנושא הזה עלה גם אליי במספר ורסיות שונות, על החלוקה של התקצוב בערוצי התקשורת גם כלפי המגזר הדתי, החרדי, הערבי, העולים החדשים, אתיופים, דוברי רוסית, צרפתית שמרגישים שהפרסומים לא מגיעים אליהם

יצחק קרויזר:  זה מעלה כמה שאלות – האם יש ועדה שיודעת לנתח את מה שנקרא ייצוג אותה אוכלוסייה, ובהתאם לכך להשקיע, וכמובן אותם התכנים, כפי שציינת חבר הכנסת משריקי, מכיוון אחר – נראה לי פחות רלוונטי לפרסם אירועים בשבת בערוצים חרדים למשל אבל האם יש בקרה? אנו רואים שהמספרים באמת גדולים לערוצים היותר גדולים, 12 בעיקר שמקבל נתח גדול, יש לו יותר אחוזי צפייה, אבל אם יש בקרה בין הכמות המייצגת של אותו פלח למול כמות הרייטינג? האם יש קורלציה, יכולת לאבחן את זה? והאם יש אצלכם פרסום מונגש לאוכלוסיות עם צרכים מיוחדים? וכמה מושקע שם גם בערוצים הגדולים? אלה השאלות, ואולי לייצר ועדה – זה גם היה כתוב בהצעה – שתעזור לכם לנתב את הכספים בצורה מיטבית לכלל האוכלוסייה

משה גפני: תודה רבה

משה גפני:  בבקשה

אימאן ח'טיב יאסין: צהריים טובים

אימאן ח'טיב יאסין:  בהמשך למה שדובר קודם, לצערי הרב, זה אחד הפנים של האפליה המתמשכת בכל התחומים כלפי החברה הערבית

אימאן ח'טיב יאסין:  במקרה הזה גם כלפי עוד מגזרים כמו החרדים והאתיופים

אימאן ח'טיב יאסין:  מצער לראות, שלמרות שאנו קרוב יותר אפילו מ-20% באוכלוסייה, אנו מקבלים רק 6% מהתקציב הממשלתי הזה שמיועד לפרסום

אימאן ח'טיב יאסין:      חשוב לציין, שההשפעה של הדבר הזה, במיוחד ש-70% מהפרסומים – כל הפרסומים הם שקשורים לחוקים, כלומר שמתקבלות בממשלה ולהחלטות ממשלה, וזה השתקף בחוסר היכולת גם לדעת וגם לנצל את מה שיוצא ממשרדי הממשלה, אם זה בזכויות, בכל מיני פרסומים אחרים

אימאן ח'טיב יאסין:  לצערי הרב, 70% מהפרסומים הם כתובים ולא עניין של אנאלפאביתים – גם עניין של נגישות

אימאן ח'טיב יאסין:  איפה מפרסמים, באילו שפות, מה באמת גודל הפרסומים שהם שמים שם ואכן הצורך לפרסם את זה ולהנגיש את זה גם מבחינת שפה וגם מבחינת מדיה ולדאוג שזה יגיע גם ברדיו ובמשדרים בשפה הערבית ובאזורים השונים

אימאן ח'טיב יאסין:       לאור זאת אני רואה חשיבות רבה ותודה רבה ח"כ מישרקי על ההצעה, שבכבוד הצטרפתי אליה

אימאן ח'טיב יאסין:  היא באמת ראויה, כי השפעתה משתקפת על חיי היום יום של כלל אותם מגזרים

אימאן ח'טיב יאסין:  לא ייתכן שייצאו פרסומים – בוא נדבר רק על מיצוי זכויות

אימאן ח'טיב יאסין:  אנו יכולים לבדוק במגזרים הללו, בחברות האלה מה אחוז מיצוי הזכויות של דברים שיוצאים ממשרדי הממשלה בקרב אותה אוכלוסייה

אימאן ח'טיב יאסין:  לכן אני חושבת שראוי לתת את הדעת

אימאן ח'טיב יאסין:  יש גם בקשה, שנקבל את הקריטריונים שלפיהם נקבעת החלוקה הזאת, ומה שיקולי הדעת שלהם לפרסם בעיתון זה ולא בעיתון אחר וברדיו זה ולא ברדיו אחר

משה גפני: תודה רבה

משה גפני:  עאידה

עאידה תומא סלימאן: תודה רבה, כבוד היושב-ראש

עאידה תומא סלימאן:  קודם כל, יש חשיבות רבה לדיון הזה, והמסמך שהופץ - אפשר ללמוד ממנו הרבה, אבל זו לא פעם ראשונה שאנו מגיעים לדיון

עאידה תומא סלימאן:  אני כבר תשע שנים בבניין הזה

עאידה תומא סלימאן:  כבר נכחתי בדיונים

עאידה תומא סלימאן:  אני אומרת את זה לא כדי להמעיט מחשיבות קיום הדיון אלא כדי לומר – ארצה דווקא לשמוע מה נעשה בין דיון לדיון

עאידה תומא סלימאן:  מה הגישה שאתם נוקטים בה בלפ"ם כדי לתקן את המעוות

עאידה תומא סלימאן:  אתמול אמרתי בנאום שדיברתי בנושא אחר - שאומרים הזנחה ואומרים גם כישלון אבל כשמעירים על דבר כזה אם מתקנים אותו, זו באמת הזנחה

עאידה תומא סלימאן:  אבל אם מעירים פעם אחר פעם אחר פעם ומבקרים את ההזנחה כאילו ואת הכשל כאילו, בעיניי זה הפך למדיניות אם לא מתקנים אותו

עאידה תומא סלימאן:  יש לי כל הסיבות להאמין שזו מדיניות

עאידה תומא סלימאן:      למה אני אומרת את זה – כי דווקא אני חושבת, למדוד את ההשקעה של הלפ"ם

עאידה תומא סלימאן:  אני לא מודדת רק כמה משקיעים כאילו בכלי תקשורת ערבים כי בסופו של דבר זה אמור להיות שירות

עאידה תומא סלימאן:  זה לא רק עניין כלכלי

עאידה תומא סלימאן:  אם האוכלוסייה הערבית 20%, לא חייב להיות אוטומטי שיש לנו 20% מהפרסומים

עאידה תומא סלימאן:  אולי אנו צריכים יותר כי הצרכים של החברה כדי להנגיש את השירותים, כדי ליידע את הציבור איך למצות את הזכויות ומהן זכויותיו וההנגשה של כלל השירותים, יכול להיות שברציונל מסוים אנו צריכים להיות מעל ה-20% אבל במצב הקיים הלפ"ם הוא תחנה בעניין הזה, שמשקפת מדיניות שקיימת במשרדים כי בסופו של דבר אתם אולי מכריעים איפה יתפרסם, אבל לא מה צריך לפרסם, כי בסופו של דבר זה החלטות של משרדים, ואם המשרדים מובילים מדיניות מפלה, ומדיניות שלא רואה את האוכלוסייה הערבית, כי יש לי הרגשה לפעמים שהמילה שקופים היא כל כך ריאלית במקרה הזה, שאנחנו שקופים כשמתכננים

עאידה תומא סלימאן:  כדאי להתייחס לחלק הזה של למה האחוז הוא ככה, איך עושים את הקריטריונים, אבל בעיקר - כמה השתפרנו ומה נעשה כדי להשתפר בנושא הזה, ומה מתוכנן לעשות

עאידה תומא סלימאן:  תודה

משה גפני: תודה רבה

משה גפני:  מוריה שלום, מנכ"לית לשכת הפרסום הממשלתית

משה גפני:  פעם ראשונה שאנו נפגשים

משה גפני:  אני מברך אותך על תפקידך, כבר למעלה משנה

משה גפני:       הייתי כאן בכמה ישיבות שלא היו שקטות כפי שהן עכשיו

משה גפני:  הייתי פה בדיון בקדנציה הקודמת שהיו צעקות גדולות בעניין הזה עם המנכ"ל הקודם של לשכת הפרסום הממשלתי

משה גפני:  זה זועק לשמיים

משה גפני:  המילה הזו שהגורמים המקצועיים הם המחליטים, הם כבר לא עושים עלינו כל כך רושם

משה גפני:  במבחן התוצאה המצב לא טוב

משה גפני:  אני מניח שאת יודעת, אבל אם לא – אני אומר: יש כאלה שאצלם הפרסום גובל בפיקוח נפש

משה גפני:  לא מדבר על מה שהיה בקורונה, לא מדבר על ימים שבהם צריך הודעה של משרד הבריאות שהלפ"ם הוא זה שמפרסם את זה שצריך לדעת לעשות חיסונים או לבוא להיבדק, דברים שגובלים בפיקוח נפש

משה גפני:  זה לא רק מה יהיה הקול קורא של לשכת הפרסום הממשלתית פרסמה שזה גם חשוב כשלעצמו

משה גפני:  יש כאלה קבוצות באוכלוסייה, אני מכיר אוכלוסייה כזו ומתאר לעצמי שזה בעוד אוכלוסיות שזה מה שהם קוראים – את העיתונות החרדית

משה גפני:  לא רואים טלוויזיה, שומעים רדיו לפעמים, ולא קוראים עיתונות שאינה חרדית וזה מקור הפרסום היחיד שלהם

משה גפני:  יש לזה מעלה ויש לזה חיסרון, היום לקרוא עיתונים זה לא כל כך מרנין

משה גפני:  יש כאלה שנמנעים מזה

ינון אזולאי: יתד אין בעיה

ינון אזולאי:  אגב גם בדרך – יוני מככב שם

יונתן מישרקי: יושב-ראש הסיעה שלנו ביד רמה מנהל את העסק

ינון אזולאי: לכן אני מפרגן לו כל שבוע

משה גפני: אני חוזר לנושא הרציני

משה גפני:  החברה הערבית, שיש בתוכה אני מתאר לעצמי, כמו שיש בחברה החרדית ואני מכיר, זה מקור הפרסום שלהם

משה גפני:  הפרסום הוא לא משחק ילדים, הוא פרסום בכל הנושאים של לשכת הפרסום, שהוא גוף ממשלתי שצריך אכן לעשות את הדברים האלה

משה גפני:  זה חוזר על עצמו כל הזמן

משה גפני:  אני לא מבין, מה חושבים בלשכת הפרסום הממשלתית על התוצאות האלה שראינו במחקר של הממ"מ והם עשו עבודה מצוינת אבל אני מכיר את זה גם בלי זה, כלומר לו לא הייתה העבודה הייתי אומר שלא השתפר כלום

משה גפני:  אני לא רואה שהשתפר בשום תחום

משה גפני:  מבקש לדעת ממך, פעם ראשונה שאת בוועדה

משה גפני:  אל תיקחי אותנו כאלה נחנחים

משה גפני:  אנחנו לא נשתוק על זה

מוריה שלום: אני באתי לתפקידי מעולמות המדיה אז מכירה את הביקורת על לפ"ם

מוריה שלום:  נתחיל מהסוף – מספר חודשים היינו בשיח מול מנכ"ל משרד ראש הממשלה, גם עם קודמיו

משה גפני: מי זה המשנה למנכ"ל?     

מוריה שלום: המנכ"ל – יוסי שלי

מוריה שלום:  המשנה למנכ"ל? לא יודעת

משה גפני: אני רואה בפרסומים שהאחראי על לשכת הפרסום זה המשנה למנכ"ל משרד ראש הממשלה

משה גפני:  לא מכיר דבר כזה

משה גפני:  לא נסיים את זה כך

משה גפני:  אני לוקח את זה ברצינות

משה גפני:  נמשיך את הדיון הזה

משה גפני:  יכול להיות שנבקש ממנכ"ל משרד ראש הממשלה שייתן גם הסברים אבל קודם כל נשמע אותם

מוריה שלום: אני חושבת שזה ההסבר הכי טוב - הוא הרים את הכפפה לאור הבקשה שלנו וייסד ועדה בין משרדית שתדון בחלוקת משאבי הפרסום של מדינת ישראל בקרב המגזרים השונים

מוריה שלום:  כתבי מינוי יצאו השבוע

מוריה שלום:  לפ"ם לוקחת ברצינות רבה את הנושא

משה גפני: מה ההרכב של הוועדה?     

מוריה שלום: נציגי משרדים שונים, רועי ראש הרשות של החרדים, ראש רשות הערבית

אימאן ח'טיב יאסין: מי ראש הרשות הערבי?     

מוריה שלום: אני יכולה להשיג את השם

עאידה תומא סלימאן: עד כמה שאני יודעת, הוא לא ערבי

משה גפני: רועי חילוני

משה גפני:  גם ראש הרשות החרדית הוא חילוני

משה גפני:  תגידי בבקשה את השמות

מוריה שלום: אפתח את כתב המינוי

מוריה שלום:  זה ספציפית לא מולי

מוריה שלום:  בוועדה השתתפו נציגי משרדים שונים

מוריה שלום:  נשמע את כל הצדדים בדיון, יש סדר-היום

מוריה שלום:  השאיפה של לפ"ם היא שתהיה החלטה – או החלטת ממשלה או חקיקה, מה שיחליטו לעשות כי לפ"ם הוא בסוף גוף מבצע

מוריה שלום:  כל גוף במשרד מחליט אם להקצות משאבים או לא בקמפיינים עבור המגזרים

מוריה שלום:  בתוכנית החומש אפרופו ממש מוגדר ש-10% מכל קמפיין צריך ללכת לאוכלוסייה הערבית

מוריה שלום:  מי אוכף את זה?     

משה גפני: אבל את המבצעת

מוריה שלום: אנחנו הגוף המבצע

משה גפני: אם יש החלטה ש-10% הולך למגזר הערבי, את צריכה לבצע את זה

מוריה שלום: אנחנו מבצעים את זה אבל דובר המשרד יכול לומר – אני רק שנה בתפקיד

מוריה שלום:  יודעים כמה לא מעוניין שמעתי?     

משה גפני: נעשה סדר

משה גפני:  אני מדבר עם משרד ממשלתי, אומר לו:  פרסמת דבר כזה - למה לא פרסמת במגזרים השונים? הרבה פעמים זה קורה

משה גפני:  אני שואל אותו

משה גפני:  אומר: זה לא אני – זה הלפ"ם

משה גפני:  הם אומרים את זה כל הזמן – אומרים: אנחנו לא המחליטים

משה גפני:  המחליט זה הלפ"ם

משה גפני:  יש החלטה שיש לפרסם, שצריך פרסום, והלפ"ם מחליט שמפרסם את זה בזה ולא שם

מוריה שלום: אנפץ את זה

מוריה שלום:  לכל משרד – אני אומר בוודאות – פה במסדרונות פגשנו את המשרד לאיכות הסביבה, אז אמרו לנו: זה לא משהו שכל המשרדים עושים את זה? ייאמר לזכותם שהם באמת עושים קמפיינים לכלל המגזרים

מוריה שלום:  כל משרד מקבל את האופציה לעשות במגזרים

מוריה שלום:  לומר לך שכל משרד ירצה את זה או ירצה לשים יותר כסף בפריים טיים, יותר ברדיו הכללי?     

משה גפני: את מבינה את משמעות העניין?     

מוריה שלום: מבינה היטב

מוריה שלום:  לכן אנחנו רוצים להקים את הוועדה

משה גפני: אנחנו בתחילת קדנציה

משה גפני:  קודם הייתי בסוף קדנציה

משה גפני:  אני לא מתכוון לשתוק על זה

משה גפני:  זה הובא לפתחנו גם בעבר

משה גפני:  זה היה גם כשאלכס קושניר היה יושב-ראש הוועדה

משה גפני:  היו פה דיונים מאוד קשים

משה גפני:  היום יותר נחמד כי כל הזרקורים מופנים לוועדת החוקה אבל אני לא מתכוון שזה יעבור לידי וזה יימשך הלאה

משה גפני:  את אומרת שהוקמה ועדה

משה גפני:  מתי תתחיל לעבוד?     

מוריה שלום: עד דצמבר זה יסתיים - יהיו מסקנות

מוריה שלום:  כתבי המינוי ייצאו

משה גפני: כולם יוצאים לוועדת הכנסת

משה גפני:  זה המזל שלכם

מוריה שלום: אפשר לקיים דיון נוסף

מוריה שלום:  הבאתי את חברת בקרה שהיא הגוף המבקר שלנו

מוריה שלום:  אנחנו לא מחליטים על דעת עצמנו איך, כמה למה

מוריה שלום:  יש חברה שמבקרת אותנו

אימאן ח'טיב יאסין: ועל סמך מה קבעתם שמגיע לחברה הערבית 6% ולחרדים 4%?     

משה גפני: המבקרת, את חיה עם זה בשלום עם התוכנית הזו?     

שרון ממון זהבי: שלום, אני משנה למנכ"לית בחברת בקרה

שרון ממון זהבי:  החברה קיימת 18 שנה ונותנת את השירותים שלה למפרסמים השונים

שרון ממון זהבי:  אין לנו שום ממשק מסחרי עם גופי המדיה השונים, עם חברות המדיה השונות

משה גפני: אם היה לכם אינטרס הייתי מבין אבל אם אין לכם גם אינטרס, איך נתתם לזה לקרות?     

שרון ממון זהבי: האינטרס שלנו הוא המפרסם בלבד

שרון ממון זהבי:  אנו נותנים את השירות שלנו ללקוחות מובילים בשוק

שרון ממון זהבי:  השוק רחב ואני אמורה לשקף לכם מה שאני רואה

שרון ממון זהבי:  קורלציה בין גודל האוכלוסייה לבין המדיה- - -     

משה גפני: זה לא בקרה שמעניינת אותנו

משה גפני:  אם את לא מבקרת את זה שהחברה הערבית מקבלת אחוז פרסום של 5%, 6%, והחברה החרדית מקבלת 1

משה גפני: 8%, על מה הבקרה? על הדברים הטכניים?     

שרון ממון זהבי: קורלציה בין גודל האוכלוסייה לתקציב הפרסום שהולך לטובת המגזר - לא קיים

שרון ממון זהבי:  גודל האוכלוסייה מכיל אחוזים מאוד גבוהים מגילאי עד גיל 18, שהם גילאים פחות רלוונטיים לתקצוב של כל משרד

שרון ממון זהבי:  40%

משה גפני: תגידו את זה, אבל תגידו גם כמה מעל גיל 18 משתמשים במדיה הכללית

אימאן ח'טיב יאסין: חוץ מזה, למה ילדים מתחת לגיל 18 לא רלוונטי? הם יכולים לקרוא את הדברים ולהביא להורים

משה גפני: אתם כל הזמן מחברים אותנו עם הערבים ואני שמח על כך

שרון ממון זהבי: המגזרים השונים צופים גם במגזר הכללי, אם נוציא את התוכניות השונות בקרב המגזר הערבי נראה שהם צופים יותר בערוצים 12, 13, מאשר האלא טיוי

שרון ממון זהבי:  הרייטינג שם גבוה יותר

משה גפני: והחרדים?     

אימאן ח'טיב יאסין: כמה? אני רוצה לשמוע כמה באוכלוסייה רואים

שרון ממון זהבי: הרייטינג יותר גבוה

אימאן ח'טיב יאסין: כמה? אני בקושי רואה

שרון ממון זהבי: אם נוציא מתוך הפיפל מטר, את הרייטינג - אני מדברת מספרים

שרון ממון זהבי:  אני לא ממציאה

שרון ממון זהבי:  אם ניכנס למערכת האימפסיס, זה מה שנמצא שהקהל צופה גם בערוצים 13, 12 ו-11

שרון ממון זהבי:  המגזר החרדי מאזין גם לגל"צ, גם לרשת ב'

שרון ממון זהבי:  כלומר אתה תופס את כל המגזרים

אימאן ח'טיב יאסין: אבל מה האחוזים? את אומרת שצופים, שומעים

שרון ממון זהבי: אם הרייטינג הממוצע בהאלה טיוי – אני מדברת על כל היום הוא 1

שרון ממון זהבי: 2 למגזר הערבי, בקשת וברשת תמצאי אותו -1

שרון ממון זהבי: 3

שרון ממון זהבי:  כלומר בתוכניות המובילות תמצאי הרבה יותר תוכניות שנמצאות ב-12, 13 מאשר אלה שבהאלה טיוי

שרון ממון זהבי:  לא אומרת שלא צריך לפרסם שם

שרון ממון זהבי:  אני אומרת שהמגזר נמצא גם בתוך המגזר הכללי

אימאן ח'טיב יאסין: אבל מה זה קשור בסופו של יום לזה שהחלוקה היא כזו בסכומים כאלה באחוזים כאלה נמוכים לחברה זו או אחרת?     

שרון ממון זהבי: נמצא גם בפייסבוק, גם בגוגל, תמצאי אותו גם שם

שרון ממון זהבי:  תופס אותך בכל המקומות

שרון ממון זהבי:  הוא גולש בכל הרשתות החברתיות

אימאן ח'טיב יאסין: זה לא התשובה שאנחנו צריכים לקבל כאן

שרון ממון זהבי: זה תופס את כלל המגזרים, גם במגזר הכללי

שרון ממון זהבי:  אם אני משקפת שוק מול מה שהלפ"ם נותנת- - -     

משה גפני: לא מקצועי, אני מכיר את זה

משה גפני:  כי 12, 13 אני לא יכול להגיד על החברה הערבית כי אני לא בקי בפרטים

אימאן ח'טיב יאסין: אתה יכול לומר שזה לא קיים

משה גפני: תבואי לאדם חרדי ותגידי לו: פורסם בערוץ 12 או בערוץ 13

שרון ממון זהבי: אני לא אומרת המגזר החרדי

שרון ממון זהבי:  לא דיברתי על החרדים

משה גפני: ערוץ 12 הוא ערוץ שמייצג באופן מובהק את השמאל, עם כל הכבוד

מוריה שלום: אנחנו מסתכלים בעיניים מקצועיות

משה גפני: מקצועיות אני מדבר

משה גפני:  מדבר על אדם חרדי, כנראה גם אדם חרדי

משה גפני:  הוא לא רואה ערוץ 12 ולא ערוץ 13

משה גפני:  הוא קורא את העיתונות החרדית ושם מקבל 1

משה גפני: 6%

אימאן ח'טיב יאסין: שלא לדבר על השפה

אימאן ח'טיב יאסין:  מי אמר שאנו החברה הערבית מבינים עברית כל האנשים?     

מוריה שלום: לפ"ם עשה סקרים בקרב כל המגזרים, הם פה - נוכל לשלוח לוועדה, מה הרגלי המדיה שלהם

מוריה שלום:  החברה הערבית למשל רובם נמצאים ברשתות החבריות ואנו מפרסמים שם המון, משמעותית

אימאן ח'טיב יאסין: כמה אתם שמים תקציב שם ככדי שזה יגיע? ואת יודעת, עשיתם פילוח לגבי האוכלוסייה, אילו גילאים בפייסבוק ומי לא?     

מוריה שלום: אשמח מאוד לשלוח לחברי הוועדה את הסקרים שעשינו עבור על האוכלוסיות

מוריה שלום:  אפרופו שינוי, מחקרים לכל האוכלוסיות

משה גפני: קודם כל אני רוצה לדעת מי חברי הוועדה שהוקמה – לדעת את השמות

משה גפני:  אנחנו רוצים לדעת, חברי הוועדה

משה גפני:  אנו מבקשים לדעת את פילוח המשרדים

משה גפני:  לא מבין איך תמונה כזו מעוותת

משה גפני:  אנחנו חיים בתוך עמנו

משה גפני:  אנחנו הולכים לבחירות

משה גפני:  אנחנו מדברים עם האנשים

משה גפני:  אתם לא מדברים עם האנשים

משה גפני:  אתם מדברים עם גורמים מקצועיים עלומים שמלבד זה שיש ערוץ 12 וערוץ 13, אני מכיר את זה

משה גפני:  אני מופיע שם הרבה

משה גפני:  יודע מה זה ערוץ 12 ומה מבקשים ממני לפני שאני מופיע שם, שאגיד

אימאן ח'טיב יאסין: כשאתם עושים סקר, מה הגודל של המדגם שלכם?      

מוריה שלום: 500 איש

יונתן מישרקי: יש לפניי מסמך של ביטוח לאומי, מהחודש האחרון – ביטוח לאומי הוציא פרסום על פרויקט יד מכוונת, שקורא לאנשים למצות את הזכויות שלהם בביטוח לאומי

יונתן מישרקי:  כשביטוח לאומי אומר להם: איפה פרסמתם? אני כרגע מתייחס למגזר החרדי

יונתן מישרקי:  יש פה חלוקה לפי כמה דברים, אבל למשל, רדיו קול ברמה

יונתן מישרקי:  המגזר החרדי צורך הרבה מאוד לוחות קיר

יונתן מישרקי:  דיברו על זה בכמה ועדות

יונתן מישרקי:  לא רואה פה שזה בא לידי ביטוי

יונתן מישרקי:  יש למגזרים השונים צרכים מיוחדים

יונתן מישרקי:  לכאורה אם קמה ועדה כזו, קחו אנשי תקשורת, אנשים שמבינים תקשורת, שיודעים לדבר, שיהיו באותה קבוצה

מוריה שלום: דיברנו על שינויים של לפ"ם

מוריה שלום:  חלק מהשינויים זה דרישה שלנו מול הנציבות שיהיו שני נציגים שייצגו את הנציגים בלפ"ם

מוריה שלום:  אפרופו

מוריה שלום:  אנו משתמשים בהרבה אנשי מקצוע פרילנסרים

יונתן מישרקי: מי מהמגזר החרדי שמבין?     

מוריה שלום: שם אחד – אבי בלומנטל

מוריה שלום:  משתמשים באנשי מקצוע חרדים

מוריה שלום:  נרחיב את זה בהנחה שתהיה דרישה

מוריה שלום:  זו נקודת המוצא

אימאן ח'טיב יאסין: אז מחכים לדרישה שלך, כבוד היושב-ראש

משה גפני: יש לי כבר כתובת על מי לצעוק

משה גפני:  אבי בלומנטל שותף לתוצאות האלה של הממ"מ?     

מוריה שלום: הוא איש יח"צ חרדי

מוריה שלום:  אם תרצו את השמות שנשלחו- - -     

משה גפני: אני מבקש מאוד – לא מסיים את הדיון עשכיו

משה גפני:  מאוד מעריך את הבקרה שלכם, שלא אשמע שאני מזלזל בבקרה המקצועית על העניין

משה גפני:  רק רואה שזה חוזר על עצמו כל הזמן, לא מנסים לשנות את זה

משה גפני:  המגזר הערבי יש לו הצרכים שלו

משה גפני:  אפילו דוברי האמהרית והרוסית, יש צרכים אחרים ממה שיש במדיה הרגילה

משה גפני:  על החרדים אני יודע

משה גפני:  אנו מחנכים את הילדים שלנו לא להקשיב לערוץ 12 או 13

משה גפני:  אנו חיים על זה

משה גפני:  אתם סובלים מערוץ 12, לא אנחנו

מוריה שלום: נשמח שתציג בפניכם את נתוני החשיפה שלנו במספרים

משה גפני: תעבירו את זה

מוריה שלום: יש לה את זה פה, יכולה להציג

משה גפני: מציעי ההצעות, היות שמדובר בדיון מהיר, הוועדה צריכה להגיע למסקנות, להניח את זה על שולחן הכנסת ונצטרך תגובת השר שמופקד על העניין

משה גפני:  במקרה הזה - ראש הממשלה

משה גפני:  אני עדיין לא עושה זאת

משה גפני:  מציע שנקיים דיון נוסף

משה גפני:  רוצה לדעת יותר פרטים – מי חברי הוועדה, מה עמדת משרדי הממשלה בכל נושא הפרסום, ואזמין לישיבה הבאה את מנכ"ל משרד ראש הממשלה, הישיבה הבאה שתתקיים בעניין

משה גפני:  אני לא מתכוון להרפות מזה כי נראה לי עוול שאי אפשר לסבול אותו

משה גפני:  כנראה שהתקבלו החלטות שגויות

משה גפני:  לא במשמרת שלך ולא בזו קודמת ולא באחרות

משה גפני:  לא בקואליציה כזו או אחרת

משה גפני:  זה עובר כחוט השני משנה לשנה

משה גפני:  נעשה עוול לציבורים שלמים שאפילו לא יודעים את הזכויות שלהם

משה גפני:  מה שהוא דיבר על הביטוח הלאומי – אני יכול להביא מיליון דוגמאות כאלה

אימאן ח'טיב יאסין: בדיוק מה שאמרתי, שזה משתקף בניצול זכויות

משה גפני: מקימים ועדה – צריך שיהיה נציג של כל מגזר שיידע לומר את דעתו, שיאמר מי הנציג הערבי שצירפתם לצוות, מי החרדי

משה גפני:  אני מבקש לקבל

שי גליק: הנציג הערבי ראש הרשות

משה גפני: אגב, ערבים הם לא אותו דבר

משה גפני:  יכול להיות שיש ערבי שאני לא סומך עליו

משה גפני:  מי אמר שאצלי כל דבר הוא כזה ראה וקדש? נראה מי זה

מוריה שלום: אציין שזה שמות של אנשים שעובדים איתנו גם היום ונתבקשנו לענות להם על שאלות בנושא – לכן הם מופיעים פה - מר חסן תוארפה, ראש הרשות לפיתוח כלכלי של מגזר המיעוטים

מוריה שלום:  מר רועי אסף, ראש הרשות לפיתוח כלכלי חברתי של המגזר החרדי

מוריה שלום:  בסדר? מכירים את האנשים? לא המצאנו אנשים

מוריה שלום:  נציג משרד האוצר או מנכ"ל המשרד או מי מטעמו, מנכ"ל משרד המשפטים או מי מטעמו ושלושה נציגי לפ"ם שזה מנהלת המדיה שלנו, היועץ המשפטי שלנו ואני, ומנכ"ל משרד העלייה והקליטה

משה גפני: מתי הוקמה הוועדה?     

מוריה שלום: אישורה היה לפני שלושה שבועות, לפני שיצא הדוח

מוריה שלום:  אנו בעד הפתרון

מוריה שלום:  אנחנו מדברים אותה שפה

מוריה שלום:  הלוואי שתהיה הנחיה ללפמ"ם שכל משרד מחויב להקצות תקציב

משה גפני: אני שמח על גישתכם זאת

משה גפני:  לכן גם לא נהיה פה צעקות גדולות

משה גפני:  זו הסיבה

משה גפני:  לא נרפה מהעניין

משה גפני:  נלך עד הסוף

משה גפני:  אבקש ישיבה שאז יוזמן גם מנכ"ל ראש הממשלה, מבקש את הנתונים – מה קיבלתם ממשרדי הממשלה, את מי אתם מוסיפים – למגזר החרדי אין פה נציג

משה גפני:  יש פה ראש הרשות החרדית אבל הוא לא איש חרדי

משה גפני:  הוא איש חילוני

משה גפני:  אני סומך עליו אבל הדברים שאת צריכה הוא לא יכול לענות לך

משה גפני:  צריך נציג של המגזר החרדי

משה גפני:  אני לא רוצה עוד נציג

משה גפני:  רוצה במקום

משה גפני:  תגידו מה אתם מתכוונים לעשות בעניין הזה בעקבות הדיון כאן

משה גפני:  אנו נזמן ישיבה לעוד מספר שבועות ונקים את הדיון

משה גפני:  מבקש קודם את כל הנתונים בכתב

מוריה שלום: המצגת הזאת הועברה אליכם

משה גפני: בסדר

משה גפני:  אני רוצה את הנתונים שהועלו פה גם על ידי החברה הערבית, גם על ידי החברה החרדית

יונתן מישרקי: לגבי פרסום בשבת?     

מוריה שלום: לפ"ם לא מפרסמת בשבת ברדיו וטלוויזיה ובדיגיטל לא מתחילים קמפיינים בשבת

מוריה שלום:  אם יש קמפיין שרץ, הוא ירוץ גם בשבת

שי גליק: שלום, אני מנכ"ל בצלמו

שי גליק:  כבר כמה שנים מלווה את המאבק הזה

משה גפני: הייתי בטוח שאני מנהל את המאבק

שי גליק: אני מהחברה האזרחית

שי גליק:  יש להבין, יד מכוונת, יש להביא לפה גם את נציגי המשרדים ולבדוק מולם

שי גליק:  אם הם לא מעבירים ללפ"ם- - -     

משה גפני: רוצה להיות העוזר של יושב-ראש ועדת הכספים? הוויכוח הזה מיותר

משה גפני:  אני מחליט את מי אזמין ואת מי לא

משה גפני:  מי שמוסמך לעשות את זה הוא יושב-ראש הוועדה

משה גפני:  אני מודה לך

משה גפני:  יפה שאתם מעלים את זה כל הזמן, בינתיים ללא הצלחה יתרה, לא אתם ולא אנחנו

משה גפני:  בינתיים עולם כמנהגו נוהג

משה גפני:  יש פה אפליה שגובלת בפיקוח נפש

משה גפני:  המשחק הכאילו מקצועי הזה לא מוצא חן בעינינו

משה גפני:  לא ארפה מהעניין ואת מי שצריך להזמין, נזמין

משה גפני:  אני מקווה שנגיע לפתרון

משה גפני:  אני שמח על גישתכם גם את מהביקורת וגם את מנכ"לית הלפ"ם

יונתן מישרקי: תודה לאוסנת

אוסנת אלגום: דבר אחרון – אני רוצה לחזק את מה שאמר אדוני היושב-ראש בנושא של הצורך לערב גם משרדי ממשלה בעניין

אוסנת אלגום:  זה עלה ביתר שאת גם בדוח מבקר המדינה שעסק בנושא פרסום והסברה לקבוצות אוכלוסייה ספציפיות – אמנם זה היה בקורונה אבל אנחנו מדברים על הנחיות שמצילות חיים והנגשת זכויות

אוסנת אלגום:  הדוח עסק בציבור החרדי ובציבור הערבי, וגם שם אחת המסקנות הייתה, וזה היה ממש שחור על גבי לבן, שיש צורך בפרויקטור – איש שמגיע, מייעץ מתוך המגזר, שגם מבין בעולם התקשורת

משה גפני: זה מה שאמרנו

משה גפני:  ברוך שכיונו לדבריך

אוסנת אלגום: יש לנו כאן לשמחתי, שלושה דוחות שונים שמאפשרים לראות המשכיות, וזה שהתחלף מנכ"ל זה מאפשר לנו לשמוע על הגישה החדשה בלפ"ם

משה גפני: מה נוגע אליכם שהתחלף מנכ"ל? למה אתם חושבים שזה מעלה?     

אוסנת אלגום: זה מאפשר לשמוע אם יש גישה חדשה

משה גפני: עושה רושם שיש גישה חדשה

משה גפני:  עוד לא סיימנו את הדיון בעניין

משה גפני:  אני מקווה שבסופו של דבר תעשי עבודה ותראי שיש שינוי משמעותי בעניין, כי חייב להיות שינוי

אוסנת אלגום: כבר רואים שינוי – בשלוש השנים האחרונות יש עלייה בפרסום למגזרים

משה גפני: תודה רבה

משה גפני:  הישיבה נעולה